**ΔΕΛΤΙΟ ΤΥΠΟΥ**

Κορυφαία διάκριση για το ολοκληρωμένο σύστημα δακοκτονίας *OliveFlyNet* στο διαγωνισμό καινοτομίας στον ελαιοκομικό τομέα *Olive Challenge*/Food Expo 2018

Η πρόταση με τίτλο: «*OliveFlyNet*: Ολοκληρωμένο Σύστημα Υπηρεσιών Θέσης για την αντιμετώπιση του δάκου της ελιάς» κατατάχθηκε στην τρίτη θέση στον πρώτο Διαγωνισμό Καινοτομίας και Νεοφυούς Επιχειρηματικότητας, *Olive Challenge*, που διοργάνωσε η Λέσχη Φίλων Ελαιόλαδου ΦΙΛΑΙΟΣ. Σκοπός του διαγωνισμού ήταν να επιλεχθούν οι καλύτερες προτάσεις - ιδέες για την δημιουργία νέων υπηρεσιών και προϊόντων και τη σύνδεση της παραγωγής ελαιόλαδου και ελιάς με τις τεχνολογικές εξελίξεις στον πρωτογενή, δευτερογενή και στον τριτογενή τομέα. Οι προτάσεις που διακρίθηκαν θα περάσουν στο επόμενο στάδιο, όπου θα έχουν την δυνατότητα να λάβουν μέρος σε πρόγραμμα επώασης για την επιχειρηματική ανάπτυξη της ιδέας τους. Το πρόγραμμα αυτό θα έχει δράσεις δικτύωσης με την αγορά και διερεύνησης δυνατοτήτων χρηματοδότησης με στόχο την υλοποίηση των ιδεών τους. Πρόκειται για μία πολύ σημαντική επιτυχία που δείχνει ότι το σύστημα *OliveFlyNet* έχει τις προϋποθέσεις για να εισέλθει στην φάση της εμπορικής ανάπτυξης και αξιοποίησης.

Το *OliveFlyNet* μεταφέρει σε πραγματικό χρόνο πολυμεσικών δεδομένων (εικόνας και μικροκλιματικών δεδομένων) από τον ελαιώνα σε κεντρικό εξυπηρέτη, με στόχο την αυτόματη αναγνώριση – καταμέτρηση των ατόμων του δάκου. Δημιουργεί χάρτες έντασης ψεκασμού, προκειμένου να εφαρμοστούν αλγόριθμοι λήψης απόφασης, σχετικοί με τον χρόνο, τον τόπο και τον τρόπο των καθοδηγούμενων από το σύστημα μέσω GPS, στοχευμένων ψεκασμών. Οι προσφερόμενες Διαδικτυακές συνδρομητικές υπηρεσίες, όπως: Ψηφιοποίηση ελαιώνων, Διάθεση-τοποθέτηση-λειτουργία η-παγίδων, Καταμέτρηση δάκων, Επικινδυνότητα προσβολής (χάρτες έντασης ψεκασμού), Διενέργεια δειγματοληψιών, Παρακολούθηση μετεωρολογικών συνθηκών ελαιώνων, Καθοδήγηση ψεκασμών, και Ιχνηλασιμότητα ψεκασμών. Πρόκειται για ένα διεθνώς καινοτόμο σύστημα που στηρίζεται στις υπηρεσίες επίγνωσης της ης θέση. Έχει εφαρμοστεί στην πράξη, έχει λειτουργήσει και έχει αξιολογηθεί με πολύ ελπιδοφόρα αποτελέσματα.

Η τελική φάση του διαγωνισμού πραγματοποιήθηκε στο Εκθεσιακό Κέντρο Metropolitan Expo, στο πλαίσιο της Διεθνούς Έκθεσης Τροφίμων και Ποτών Food Expo, πραγματοποιήθηκε την Κυριακή 11 Μαρτίου 2018. Στην πρώτη φάση του διαγωνισμού συμμετείχαν άνω των 40 προτάσεων. Στην τελική φάση συμμετείχαν 15 προτάσεις οι οποίες παρουσιάστηκαν και βαθμολογήθηκαν από ειδικό Συμβουλευτικό Όργανο με διεθνή αναγνώριση στο χώρο, καθώς και από το κοινό.

Περισσότερες πληροφορίες θα βρείτε στην ιστοσελίδα της Λέσχης Φίλων Ελαιόλαδου Φίλαιος

Θ. Τσιλιγκιρίδης Αθήνα 12.3.2018

Καθηγητής ΓΠΑ